ελευθερναιων. επειδη τηιοι φιλοι και συγγενεις δια προγονων υπαρχοντες ψαφισμα τε και πρεσβευτας απεσταλ[κ]αντι παρ αμε απολλοδοτον τε και κωλωταν οιτινες επελθοντες επι ταν εσκλησιαν ταν φιλιαν και ταν συγγενειαν ταν υπαρχουσαν ποτ αυτους και ταλλα διελεγησαν [ευ και] ενδοξως περι τε τω θεω και τας καθιερωσεως τας πολεως και τας χωρας ακολουθως απολο[γιζομενοι] τοις εν τωι ψαφισματι κατακεχωρισμενοις ταν τε φιλιαν και ταν ευνοιαν διαφυλασσειν και τινος αγαθω παραιτιους γινεσθαι και τα π[αρακαλω]μενα επι πλεον συναυξειν ομοιως δε παρεκαλ[εσε] και αγησανδρος ευκρατευς ροδιος ο παρα τω βασιλεως αντιοχω πρεσβευτας επι τας τω πολεμω διαλυσεις αποσταλεις ουθεν ελλειπων σπουδας και φιλοτιμιας κατ ουθενα τροπον ωσαυτως δε και περδικκας ο παρα τω βασιλεως φιλιππω πεμφθεις δεδοχθαι τοις κοσμοις και ται πολει των ελευθερναιων αποκρινασθαι τηιοις φιλοις και οικειοις ουσιν διοτι τα τε περι τον διονυσον και αυτοι σεβομεθα και τον υμον δαμον ασπαζομεθα τε κηπαινιομεν διοτι καλως και ιεροπρεπως και καταξιως τω θεω διεξαγοντες ου μονον καθως παρ των προγονων παρελαβον διαφυλασσοντες αλλα και πολλωι μαλλον προσαυξοντες ενεκεν ων και παρ αμιων τα σεμνα και τιμια διδοται τωι θεωι και τηιοις και ταν τε πολιν αυτων και ταν χωραν ιεραν και ασυλον αποδεικνυμεν και πειρασομεθα συναυξειν.
Crete, W. — Eleutherna [Ion., Teos] — 201 BC — McC. Teos 9
 201 BC 